Íþróttakona og Íþróttakarl Akureyrar 2019 eru Aldís Kara Bergsdóttir og Viktor Samúelsson Íþróttafólk Akureyrar 2019 Kjöri íþróttamanns Akureyrar 2019 var lýst í menningarhúsinu Hofi í kvöld . Þetta var í 41. skipti sem íþróttamaður Akureyrar er heiðraður . Í ár varð sú breyting á að stjórn afrekssjóðs fer yfir allar tilnefningar frá aðildafélögum ÍBA og tilnefnir 10 einstaklinga af hvoru kyni sem kosið er um . Á athöfninni veitti Frístundaráð viðurkenningar fyrir Íslandsmeistara á árinu og sérstaka heiðursviðurkenningu auk þess sem Afrekssjóður Akureyrarbæjar veitti afreksstyrki til afreksefna ÍBA . Íþróttakona Akureyrar 2019 var kjörin Aldís Kara Bergsdóttir listhlaupakona frá Skautafélagi Akureyrar . Aldís Kara er frábær íþróttakona og flott fyrirmynd í sinni íþrótt jafnt á ís og utan íss . Hún er félaginu sínu til mikils sóma . Aldís Kara er að sýna stökk element sem ekki hafa sést áður hjá íslenskum skautara og var hún til að mynda með þrjú ólík þreföld stökk auk tvöfalds Axels í prógrömmunum sínum á tveimur síðustu mótum ársins auk þess að vera með spor og spinna á háum levelum . Reykjavíkurleikarnir 2019 ( ISU mót ) 2. sæti í Junior á nýju Íslandsmeti 108,45 stig ( efst íslenskra skautara ) Norðurlandamótið í Linköping 2019 12. sæti 103,52 stig hæstu stig íslensk skautara á Norðurlandamóti Vormót ÍSS 1. sæti í Junior á nýju Íslandsmeti 112,81 stig Junior Grand Prix í Lake Placid 106,48 stig , hæstu stig íslensks skautara á Junior GrandPrix mótaröðinni . Haustmót ÍSS 1. sæti á nýju Íslandsmeti 116,09 stig Halloween Cup 2019 í Búdapest 108,61 stig , hæstu stig íslensks skautara á erlendri grundu auk þess sem hún náði lágmörkum í stutta prógramminu inn á Heimsmeistaramót unglinga . Vetrarmót ÍSS 1. sæti á nýju Íslandsmeti 127,69 stig Íslandsmeistaramót ÍSS árið 2019 Íslandsmeistari í listhlaupi í Junior flokki . Í 2. sæti varð SóleyMargrét Jónsdóttir í Kraftlyftingafélagi Akureyrar . í 3. sæti Hulda Elma Eysteinsdóttir í blakdeild KA . í 4. sæti Hafdís Sigurðardóttir í UFA og í 5. sæti Hulda B. Waage í Kraftlyftingafélagi Akureyrar . Íþróttakarl Akureyrar 2019 var kjörinn Viktor Samúelsson í Kraftlyftingafélagi Akureyrar . Íslandsmeistari karla í kraftlyftingum 2019 4. sæti í -120 kg flokki á EM í kraftlyftingum Stigahæsti kraftlyftingamaður Íslands frá upphafi 340 kg í réttstöðulyftu 992,5 kg í samanlögðu Í 2. sæti varð Miguel Mateo Castrillo í blakdeild KA . í 3. sæti varð Þorbergur Ingi Jónson í UFA . í 4. sæti varð Hafþór Andri Sigrúnarson í Íshokkídeild SKA og í 5. sæti Alexander Heiðarsson í júdódeild KA Jóhannes Kárason hlaut heiðursviðurkenningu Frístundaráðs í kvöld . Jóhannes , sem er gullmerkishafi Skíðasambands Íslands , hefur komið að uppbyggingu og útbreiðslu skíðagönguíþróttarinnar á Akureyri og víðar með ýmsum , miklu og óeigingjönum hætti síðustu 35 ár . Frístundaráð veitti viðurkenningar vegna 311 Íslandsmeistara til 13 aðildarfélaga Íþróttabandalags Akureyrar á síðasta ári . Þá veitti Afrekssjóður átta afreksefnum úr röðum aðildarfélaga styrk að alls upphæð kr. 1.600.000 . Alls veitti Afrekssjóður Akureyarbæjar styrki að upphæð kr. 7.000.000 árið 2019 til íþróttamanna innan aðildarfélaga ÍBA .